TikTok-ul, subiect de dispută între părinți și copii: "Aceste lucruri țin și de propria ogradă".
Copiii reușesc să își facă profil în ciuda restricțiilor aplicației. Vârsta minimă la care copiii pot accesa tot conținutul platformei este 13 ani. Părinților le e dificil să comunice cu adolescenții.
TikTok-ul a devenit subiect de dispută între părinți și copii, după ce pe platformă a apărut un utilizator influent care instigă la abandon școlar.Așa că polițiștii au început să-i verifice pe creatorii de conținut. Părinții dau vina pe platformă și pe dascălii care nu îi învață pe copii să filtreze informațiile. În schimb, președintele Federației Naționale a Părinților, Iulian Cristache, este mai realist. El spune că aceste lucruri țin și de propria ogradă.Iulian Cristache, președintele Federației Naționale a Asociațiilor de Părinți:"Noi în acest moment vorbim despre un efect, cauza o reprezintă subfinanțarea din ultimii 20 de ani la nivelul sistemului educațional. Cred că ar trebui să ne uităm puțin și în curțile noastre, acolo unde vorbim despre rolul pe care trebuie să îl avem noi că familie, în relația cu proprii copii." Totuși, problemele sunt mai multe. Părinții stau mult timp la serviciu.Pe lângă asta, mulți nu găsesc subiecte comune de discuție cu adolescenții.Ionela Luciu de la Asociația Parentis vine cu soluții.Ionela Luciu, specialist parenting: "Poate primul pas ar fi ca, deliberat, în ciuda faptului că îți este foarte greu, că nu găsești subiecte comune, să spui- "puiule, uite care e treaba, de azi înainte, am nevoie, ca 10 minute pe zi, nu contează ce, pur și simplu să stai aici lângă mine și să îmi spui ce te interesează."TikTok, cifre în România și în lume.